REGULATORNA AGENCIJA ZA ENERGETIKU I REGULISANE 
KOMUNALNE DJELATNOSTI  
Broj: 25/2880-7
Podgorica, 01.08.2025. godine 

POJAŠNJENJE 1
Zahtjeva za dostavljanje ponuda šifra postupka #96930 za uslugu Procjena vrijednosti nematerijalnih ulaganja, zemljišta, nekretnina, postrojenja i opreme


Privredni subjekt se  obratio za  pojašnjenje Zahtjeva za dostavljanje ponuda šifra postupka #96930 od 27.07.2025.godine  za nabavku uslugu Procjena vrijednosti nematerijalnih ulaganja, zemljišta, nekretnina, postrojenja i opreme, a Naručilac shodno članu 4 stav 5 Pravilnika  o načinu sprovođenja jednostavnih nabavki („Službeni list Crne Gore", br. 16/23, 20/23, 36/23, 114/23, 49/24 i 114/24) daje pojašnenje.

Preko ESJN od strane privrednog subjekta  dana 29.07.2025.godine i 30.07.2025. godine, dostavljen je zahtjev za pojašnjenje  Zahtjeva za dostavljanje ponuda koji glasi:

PITANJE 1:
Uslov koji se odnosi na dostavljanje liste referenci za elektroenergetska pravna lica: Molimo da precizno definišete: 
 šta se podrazumijeva pod pojmom „elektroenergetska pravna lica“, i 
 na šta se konkretno odnosi termin „vrijednosti“ (da li na vrijednost ugovora o pružanju usluge ili na vrijednost procijenjene imovine). 

ODGOVOR:
U dijelu Uslovi za učešće u postupku i zahtjevi u pogledu načina izvršavanja predmeta nabavke - tip uslova/zahtjeva - Stručna i tehnička sposobnost koji glasi: 

„Dostavljanje liste usluga procjene vrijednosti nematerijalnih ulaganja, nekretnina, postrojenja i opreme elektroenergetskih pravnih lica izvršenih u posljednjih deset godina, sa vrijednostima, datumima i primaocima, uz dostavljanje potvrda izvršenih usluga izdatih od kupca ili, ukoliko se potvrde ne mogu obezbijediti iz razloga koji nijesu izazvani krivicom ponuđača, samo izjava ponuđača o izvršenim uslugama.“

· Pod elektroenergetskim pravnim licem u smislu predmeta nabavke smatra se fizičko ili pravno lice koje obavlja proizvodnju, prenos, distribuciju, agregaciju, upravljanje potrošnjom, skladištenje energije, snabdijevanje ili nabavku električne energije i koje je odgovorno za komercijalne i tehničke poslove ili poslove održavanja, ne uključujući krajnje kupce;

· Termin vrijednost se odnosi na vrijednost procjenjene imovine.

PITANJE 2:
Uslov koji se odnosi na izjavu o obrazovnim i profesionalnim kvalifikacijama: Molimo da precizno navedete šta predmetna izjava treba da sadrži, odnosno koje informacije ili dokumentovane podatke tražite da ponuđač dostavi u okviru tog uslova. 

ODGOVOR:
U dijelu Uslovi za učešće u postupku i zahtjevi u pogledu načina izvršavanja predmeta nabavke - tip uslova/zahtjeva - Stručna i tehnička sposobnost koji glasi:

 „ Dostavljanje izjave o obrazovnim i profesionalnim kvalifikacijama ponuđača, odnosno kvalifikacijama rukovodećih lica i naročito kvalifikacijama lica koja su odgovorna za pružanje konkretnih usluga.“

Biće urađena izmjena zahtjeva za dostavljanje ponuda.


PITANJE 3:
[bookmark: _Hlk204760221]Uslov koji se odnosi na licencu rukovodioca projekta: Molimo da navedete da li se, pored organizacija izričito navedenih u dokumentaciji (TEGoVA, ASA), kao referentna međunarodna procjeniteljska organizacija priznaje i IVSC (International Valuation Standards Council), odnosno da li se kao prihvatljive smatraju licence ili sertifikati koji su izdati u skladu sa IVSC standardima ili od strane organizacija koje primjenjuju te standarde. 

ODGOVOR:
U dijelu Uslovi za učešće u postupku i zahtjevi u pogledu načina izvršavanja predmeta nabavke - tip uslova/zahtjeva - 	Dokaz odnosno sertifikat, koje izdaju akreditovana sertifikaciona tijela o ispunjavanju uslova kvaliteta predmeta nabavke, koji glasi: 

„Dokaz da Rukovodilac projekta posjeduje licencu/certifikat izdatu od strane referentne međunarodne procjeniteljske organizacije (Tegova, ASA i sl.).“

Kao ispunjen uslov pored navedenih licenci Tegova, ASA prihvatiće se i druge referentne licence kao što je to i navedeno u samom Zahtjevu za dostavljanje ponuda.

PITANJE 4:
Uslov koji se odnosi na osiguranje radnih uslova za angažovano tehničko osoblje: Molimo da jasno definišete na šta se odnosi izraz „osiguranje odgovarajućih radnih uslova“

ODGOVOR:

U dijelu Uslovi za učešće u postupku i zahtjevi u pogledu načina izvršavanja predmeta nabavke - tip uslova/zahtjeva - Stručna i tehnička sposobnost koji glasi:

 „ Dostavljanjem izjave o angažovanom tehničkom osoblju i drugim stručnjacima i načinu njihovog angažovanja i osiguranju odgovarajućih radnih uslova.“

Biće urađena izmjena zahtjeva za dostavljanje ponuda.

PITANJE 5:
Konkretno, u tački 8 – „Predmet nabavke“, u dijelu „Opis predmeta nabavke“ navodi se: „Procjena vrijednosti imovine energetskog pravnog lica“, dok se u dijelu „Bitne karakteristike predmeta nabavke“ navodi: „Procjena vrijednosti nematerijalnih ulaganja, nekretnina, postrojenja i opreme DOO ‘Crnogorski elektrodistributivni sistem’ Podgorica na dan 31.12.2023. godine, u skladu sa MRS 16, MRS 36 i MRS 38 i MSFI 13.” Molimo Vas da nam pojasnite Da li je predmet procjene ograničen isključivo na imovinu DOO „Crnogorski elektrodistributivni sistem“ Podgorica, kako je navedeno u bitnim karakteristikama?

ODGOVOR:
Predmet procjene je kao što je navedeno u dijelu „Bitne karakteristike predmeta nabavke“ - „Procjena vrijednosti nematerijalnih ulaganja, nekretnina, postrojenja i opreme DOO „Crnogorski elektrodistributivni sistem“ Podgorica na dan 31.12.2023. godine, u skladu sa MRS 16, MRS 36 i MRS 38 i MSFI 13“

Da li postoji specifikacija imovine koja će biti predmet procjene, odnosno precizniji pregled broja i vrste stavki koje će biti obuhvaćene (npr. broj nekretnina, vrsta postrojenja, kategorije opreme i sl.)

Odgovor:
Biće urađena dopuna zahtjeva za dostavljanje ponuda.





Komisije za sprovođenje postupka nabavke                                                         
